২৪৮ রানে শেষ ইনিংস, ফলো অন এড়াতে পারল না ওয়েস্ট ইন্ডিজ!

ওয়েব ডেস্ক : ওয়েস্ট ইন্ডিজের (West Indies) বিরুদ্ধে আহমেদাবাদের টেস্টে দাপট দেখিয়েছিল ভারত (India)। সেই টেস্ট ইনিংসে জিতেছিল টিম ইন্ডিয়া। দ্বিতীয় টেস্টেও (Second Test) সেই দাপট বজায় রাখলেন শুভমন গিলরা। দিল্লির টেস্টে ৫১৮ রানের পাহাড় তৈরি করে টিম ইন্ডিয়া (Team India)। সেই রান তাড়া করতে গিয়ে মাত্র ২৪৮ রানে আউট হলেন রস্টন চেজরা। যার কারণে ফলো অন বাঁচাতে পারলেন না তাঁরা। ওয়েস্ট ইন্ডিজের প্রথম ইনিংস শেষে তাঁরা ২৭০ রানে পিছিয়ে থাকায় তাদেরকে ফলো অন করানোর সিদ্ধান্ত নিল ভারত।

দিল্লিতে দ্বিতীয় টেস্টের প্রথম দিন ছিল ব্যাটারদের জন্য স্বর্গরাজ্য। যশস্বী জয়সওয়াল করেছিলেন ১৭৫ রান। অধিনায়ক শুভমন গিল করেছেন ১২৯ রান। সেই রানের উপর ভর করে ওয়েস্ট ইন্ডিজকে (West Indies) ৫১৮ রানের বড় টার্গেট দিয়েছিল টিম ইন্ডিয়া (Team India)। অন্যদিকে রান তাড়া করতে নেমে দ্বিতীয় দিনে ৪ উইকেট হারিয়ে ১৪০ রান তোলেন শাই হোপরা। কিন্তু তৃতীয় দিনের শুরুতেই গুঁড়িয়ে গেল গোটা ক্যারিবিয়ান দল। স্কোর বোর্ডে মাত্র ২৪৮ রান তুলতে সক্ষম হয় তাঁরা। এই ইনিংসে পাঁচ উইকেট নিলেন কুলদীপ যাদব (Kuldeep Yadav)। এ নিয়ে এখনও পর্যন্ত তিনি পঞ্চমবার এই নজির গড়লেন তিনি।

আরও খবর : স্পিনে বেসামাল ওয়েস্ট ইন্ডিজ! দ্বিতীয় টেস্টেও চালকের আসনে ভারত!

এদিনের ইনিংস শুরু হতেই পর পর চার উইকেট হারায় ওয়েস্ট ইন্ডিজ (West Indies)। ১৪০ থেকে ১৭৫ রানের মধ্যে ক্যারিবীয়নদের চার উইকেট তুলে নেন ভারতীয় বোলাররা। শেষ দিকে কিছুটা লড়াই চালান খারি পিয়ের ও অ্যান্ডারসন ফিলিপ। তবে জশপ্রীত বুমরা ও কূলদীপ যাদপের দাপটে ওয়েস্ট ইন্ডিজের সেই আশাও শেষ হয়ে যায়।

এর ফলে ২৭০ রানে পিছিয়ে থেকে ফলো অন চাপে চেজদের ঘাড়ে। ইতিমধ্যে ফের খেলতে নেমেছেন ওয়েস্ট ইন্ডিজের খেলোয়াড়রা। এই প্রতিবেদন লেখা পর্যন্ত ওয়েস্ট ইন্ডিজের পড়ে গিয়েছে ২ উইকেটও। স্কোর বোর্ডে রান রয়েছে ৩৫। ফলে, অনেক ক্রিকেট ভক্তরা মনে করছেন আহমেদাবাদের মতোই দিল্লির টেস্টও ইনিংসেই জিতে যেতে পারে ভারত (India)।